17. ΝΟΜΟΣ υπ' αριθ. 3318 της 26 Ιουλ./1 Αυγ. 1955 (ΦΕΚ Α΄ 203) Περί Αξιωματικών Τεχνικού Σώματος Α΄ Κατηγορίας. Άρθρ.1.-1.Οι Αξιωματικοί του Τεχνικού Σώματος Α΄ Κατηγορίας προέρχονται του λοιπού εξ Ανθυπολοχαγών Όπλων, αποφοίτων της Στρατιωτικής Σχολής Ευελπίδων μετατασσομένων εις το Τεχνικόν Σώμα εντός του πρώτου έτους από της αποφοιτήσεώς των κατόπιν εξετάσεων. 2.Αι εξετάσεις προκηρύσσονται δια διαταγής του Υπουργού Εθνικής Αμύνης, προκαλουμένης υπό της Διευθύνσεως του Τεχνικού Σώματος του Γενικού Επιτελείου Στρατού (Γ.Ε.Σ.). Δια της αυτής διαταγής καθορίζονται, ο αριθμός των μεταταχθησομένων, τα εξεταστέα μαθήματα, αι εξεταστικαί Επιτροπαί, οι συντελεσταί επιτυχίας και πάσα άλλη λεπτομέρεια σχετική προς τας εξετάσεις. 3.Η μετάταξις ενεργείται δια Β.Δ/τος προκαλουμένου υπό του Υπουργού Εθνικής Αμύνης. Άρθρ.8.-1.Πάσα διάταξις αντικειμένη εις τον παρόντα Νόμον καταργείται. 2.Η ισχύς του παρόντος Νόμου άρχεται, από της δημοσιεύσεώς του εις την Εφημερίδα της Κυβερνήσεως. Άρθρ.2.-1.Οι μετατασσόμενοι εις το Τεχνικόν Σώμα Ανθυπολοχαγοί, εισάγονται απ' ευθείας δια γενικήν, θεωρητικήν και πρακτικήν τεχνικήν μόρφωσιν, εις Σχολήν Εφαρμογής Αξιωματικών του Τεχνικού Σώματος, επί τω τέλει όπως καταστώσιν άμα τη αποφοιτήσει των εξ αυτής ικανοί δια την ανάληψιν και επίβλεψιν των εν τω Στρατεύματι εκτελουμένων τεχνικών εργασιών, αι οποίαι έχουσι σχέσιν προς την συντήρησιν του παντός είδους χρησιμοποιουμένου τεχνικού υλικού του Στρατού. 36.Μ.ζ.17 Τεχνικές Υπηρεσίες Στρατού 51 2.Οργανισμός της Σχολής κυρούμενος δια πράξεως του Υπουργού Εθνικής Αμύνης, θέλει καθορίση την διάρκειαν της εν αυτή εκπαιδεύσεως, τα διδασκόμενα μαθήματα και πάσαν εν γένει σχετικήν λεπτομέρειαν προς την λειτουργίαν της Σχολής. 3.Η διδασκαλία των μαθημάτων εν τη Σχολή ανατίθεται εις Καθηγητάς, Υφηγητάς, και Επιμελητάς των Ανωτάτων Εκπαιδευτικών Ιδρυμάτων, ως και εις καταλλήλους αξιωματικούς εν ενεργεία εν ελλείψει δε τοιούτων εις αξιωματικούς εν αποστρατεία ή ιδιώτας πτυχιούχους ανωτάτων ή ανωτέρων Σχολών του Κράτους ή ισοτίμων τούτοις του εξωτερικού, άπαντας διοριζομένους δι' αποφάσεως του Υπουργού Εθνικής Αμύνης, τη προτάσει της Διευθύνσεως του Τεχνικού Σώματος. Δια την αποζημίωσιν αυτών εφαρμόζονται αναλόγως αι ισχύουσαι διατάξεις δια το διδακτικόν προσωπικόν της Σχολής Τεχνικής Εκπαιδεύσεως του Μηχανικού. 4.Η δια της υπ' αριθ. Φ. 5766/3/24/520087/ 30.7.54 διαταγής του Υφυπουργού Στρατιωτικών, ιδρυθείσα παρά τω Κέντρω Εκπαιδεύσεως Τεχνικού Σώματος, Σχολή Εφαρμογής Αξιωματικών Τε.Σ. θέλει εξακολουθήσει λειτουργούσα μέχρι της ιδρύσεως της υπό του παρόντος προβλεπομένης τοιαύτης, οι δε εκπαιδευόμενοι εν τη άνω Σχολή διέπονται υπό των διατάξεων του παρόντος Νόμου. Άρθρ.3.-Η επίδοσις εν τη Σχολή Εφαρμογής Αξιωματικών του Τεχνικού Σώματος, χαρακτηρίζει την επαγγελματικήν ικανότητα και μόρφωσιν των εν αυτή εκπαιδευομένων Αξιωματικών του Τεχνικού Σώματος Α΄ Κατηγορίας δια την εν τω Σώματι περαιτέρω παραμονήν και εξέλιξιν αυτών. Άρθρ.4.-1.Δια την πλήρωσιν των αναγκών της Στρατιωτικής Υπηρεσίας εις Προσωπικόν, ειδικής Τεχνικής μορφώσεως προκηρύσσεται κατά περιόδους δια διαταγής του Υπουργού Εθνικής Αμύνης, προτάσει της Διευθύνσεως του Τεχνικού Σώματος, διαγωνισμός δια την επιλογήν Αξιωματικών του Τεχνικού Σώματος Α΄ Κατηγορίας προς εκπαίδευσιν, εις Ανώτατα Εκπαιδευτικά Τεχνικά Ιδρύματα και Σχολάς, το Εθνικόν Μετσόβιον Πολυτεχνείον, εις Στρατιωτικά Κέντρα Εκπαιδεύσεως, εις Ειδικά Εργοστάσια και Εργαστήρια και εις Κέντρα Ερευνών και Μελετών της Ημεδαπής ή της Αλλοδαπής. 2.Η εκπαίδευσις ενεργείται δαπάναις του Δημοσίου, ο δε αριθμός των εκπαιδευομένων καθορίζεται εκάστοτε βάσει των υφισταμένων υπηρεσιακών αναγκών. 3.Εις τον άνω διαγωνισμόν δύνανται να μετάσχωσι κατόπιν προτάσεως της Ιεραρχίας μέχρι και της Γ2 Διευθύνσεως Γ.Ε.Σ. οι εκ των Αξιωματικών του Τεχνικού Σώματος Α΄ Κατηγορίας έχοντες τα υπό της σχετικής προκηρύξεως του διαγωνισμού καθοριζόμενα προσόντα. 4.Ο διαγωνισμός ενεργείται, δια μεν την εισαγωγήν εις το Εθνικόν Μετσόβιον Πολυτεχνείον, κατά τα καθοριζόμενα δια του σχετικού Β.Δ/τος, δια δε την εισαγωγήν εις τα λοιπά εν παρ. 1 του παρόντος άρθρου Ιδρύματα, Σχολάς κλπ. κατά τα εκάστοτε καθοριζόμενα δια διαταγής του Υπουργού Εθνικής Αμύνης (Διεύθυνσις Τεχνικού Σώματος). Άρθρ.5.-1.Η εν τοις Ιδρύμασι Σχολαίς κλπ. της παρ. 1 του προηγουμένου άρθρου εκπαίδευσις, δεν δύναται να υπερβή τα υπό των Οργανισμών των Σχολών ή του προγράμματος Εκπαιδεύσεως προβλεπόμενα έτη φοιτήσεως ή εκπαιδευτικάς περιόδους, και ενός επί πλέον δι' ολόκληρον την διάρκειαν της εκπαιδεύσεως. Δια την τοιαύτην παράτασιν της εκπαιδεύσεως, απαιτείται έγκρισις του Υπουργού Εθνικής Αμύνης, κατόπιν εισηγητικής προτάσεως της Γ2/Γ.Ε.Σ. 2.Εν περιπτώσει μη εγκρίσεως της παρατάσεως της εκπαιδεύσεως του αποτυγχάνοντος Αξιωματικού, εφαρμόζεται το άρθρ. 3 του παρόντος Νόμου. Άρθρ.6.-1.Αξιωματικοί του Τεχνικού Σώματος, απόφοιτοι της Στρατιωτικής Σχολής Ευελπίδων, φοιτήσαντες ή φοιτώντες ήδη εις οιανδήποτε Σχολήν ή Εκπαιδευτικόν Ίδρυμα εν τω Εσωτερικώ ή Εξωτερικώ, απορριφθέντες ή απορριπτόμενοι δις κατά την διάρκειαν των σπουδών των, ή κατά τας εξετάσεις προς εισαγωγήν των εις τα Εκπαιδευτικά Ιδρύματα ή Σχολάς, παραμένουσιν εις το Τεχνικόν Σώμα ως Αξιωματικοί του Τεχνικού Σώματος Α΄ Κατηγορίας, υποχρεούμενοι κατά την κρίσιν της Υπηρεσίας να φοιτήσωσιν εις την εν άρθρ. 2 του παρόντος Νόμου αναφερομένην Σχολήν Εφαρμογής Αξιωματικών του Τεχνικού Σώματος. 2.Το άρθρ. 3 του παρόντος Νόμου εφαρμόζεται και εις τας περιπτώσεις της προηγουμένης παραγράφου. Άρθρ.7.-Οι εξ εθελοντών του Τεχνικού Σώματος προερχόμενοι και φοιτώντες ήδη εις την Στρατιωτικήν Σχολήν Ευελπίδων βάσει του Νόμ. 888/1949 μαθηταί, κατατάσσονται εις το Τεχνικόν Σώμα κατά παρέκκλισιν του άρθρ. 1 του παρόντος Νόμου, δυνάμενοι να συμμετάσχωσιν εξετάσεων προς εισαγωγήν των εις το Εθνικόν Μετσόβιον Πολυτεχνείον συμφώνως τω άνω Νόμ. 888/1949. Εν περιπτώσει αποτυχίας των ή μη συμμετοχής των εις τον διαγωνισμόν, φοιτώσιν υποχρεωτικώς εις την δια του άρθρ. 2 του παρόντος προβλεπομένην Σχολήν Εφαρμογής του Τεχνικού Σώματος, υπαγόμεναι εις τας διατάξεις του παρόντος Νόμου. (Αντί για τη σελ. 1053(α)  Σελ. 1053(β) Τεύχος 769 – Σελ. 137 Τεχνικές Υπηρεσίες Στρατού 36.Μ.ζ.17 52 